38 Jurnalul Oficial al Uniunii Europene 01/vol. 6 32005D0696 11.10.2005 JURNALUL OFICIAL AL UNIUNII EUROPENE L 266/60 DECIZIA CONSILIULUI din 3 octombrie 2005 de modificare a Protocolului privind Statutul Curții de Justiție cu scopul de a stabili condițiile și limitele reexaminării de către Curtea de Justiție a deciziilor pronunțate de Tribunalul de Primă Instanţă (2005/696/CE, Euratom) CONSILIUL UNIUNII EUROPENE, având în vedere Tratatul de instituire a Comunității Europene și, în special, articolul 225 alineatele (2) și (3) și articolul 245 al doilea paragraf ale acestuia, având în vedere Tratatul de instituire a Comunității Europene a Energiei Atomice și, în special, articolul 140a alineatele (2) și (3) și articolul 160 al doilea paragraf ale acestuia, având în vedere cererea Curții de Justiție din 12 septembrie 2003, având 2004, având în vedere avizul Parlamentului European din 10 februarie în vedere avizul Comisiei din 11 februarie 2005, întrucât: Articolul 225 alineatele (2) și (3) din Tratatul CE, astfel cum a fost modificat prin articolul 2 alineatul (31) din Tratatul de la Nisa, prevede: „(2) Tribunalul de Primă Instanţă este competent să judece recursurile împotriva deciziilor camerelor jurisdicționale instituite în conformitate cu articolul 225a. Deciziile pronunțate de Tribunalul de Primă Instanţă în temeiul prezentului alineat pot face, în mod excepțional, obiectul reexaminării de către Curtea de Justiție, în condițiile și limitele prevăzute de statut, în cazul în care există un risc grav de a se aduce atingere unității sau coerenței dreptului comunitar. (3) Tribunalul de Primă de Instanţă este competent să judece chestiunile preliminare, adresate în temeiul articolului 234, în domenii speciale stabilite de statut. În cazul în care Tribunalul de Primă Instanţă consideră că respectiva cauză necesită o decizie de principiu susceptibilă să aducă atingere unității sau coerenței dreptului comunitar, acesta poate trimite cauza spre soluționare Cur- ții de Justiţie. Deciziile pronunțate de Tribunalul de Primă Instanţă cu privire la chestiuni preliminare pot face, în mod excepţio- nal, obiectul reexaminării de către Curtea de Justiție, în condițiile și limitele prevăzute de statut, în cazul în care există un risc grav de a se aduce atingere unității sau coerenței dreptului comunitar.” Articolul 140a alineatele (2) și (3) din Tratatul CEEA a fost modificat în mod similar prin articolul 3 alineatul (13) din Tratatul de la Nisa. De aceste modificări s-a ținut seama parţial la articolul 62 din Protocolul privind Statutul Curții de Justiţie, potrivit căruia: „În cazurile prevăzute la articolul 225 alineatele (2) și (3) din Tratatul CE și la articolul 140a alineatele (2) și (3) din Tratatul CEEA, primul avocat general poate, în cazul în care consideră că există un risc grav de a se aduce atingere unității sau coerenței dreptului comunitar, să propună Cur- ții reexaminarea deciziei Tribunalului. Propunerea trebuie formulată în termen de o lună de la pronunțarea hotărârii Tribunalului de Primă Instanţă. În termen de o lună de la primirea propunerii formulate de primul avocat general, Curtea de Justiţie decide dacă decizia trebuie reexaminată sau nu.” În conformitate cu Declaraţia nr. 13 anexată la Actul final al Tratatului de la Nisa, este necesar să se adopte dispozițiile privind reexaminarea deciziilor prin care Tribunalul de Primă Instanţă hotărăște asupra deciziilor camerelor jurisdicționale și asupra chestiunilor preliminare, specifi- când: „— rolul părților în procedura în fața Curţii de Justiţie, cu scopul de a salvgarda drepturile acestora, — efectul procedurii de reexaminare asupra caracterului executoriu al deciziei Tribunalului de Primă Instanţă, — efectul deciziei Curţii de Justiţie asupra litigiului dintre părți.”,